ऋद्धिमान साहा बोले, 'पार्थिव पटेल से मेरा मुकाबला नहीं, जिसने अच्‍छा किया वही टीम में खेलेगा'  
गुजरात के खिलाफ साहा ने खेली नाबाद 203 रनों की पारी
कहा-मैंने शुरुआत में अटैक करने की रणनीति अपनाई थी
दोहरे शतक से टेस्‍ट टीम में अपनी दावेदारी को पुख्‍ता किया
विकेटकीपर बल्लेबाज ऋद्धिमान साहा ने ईरानी ट्रॉफी में दोहरा शतक बनाकर न केवल कीर्तिमान बनाया बल्कि टेस्‍ट टीम में अपनी दावेदारी को और पुख्ता कर लिया. ईरानी कप में गुजरात बनाम शेष भारत के मुकाबले में साहा के नाबाद 203 रन के बदौलत शेष भारत ने गुजरात को 6 विकेट से हरा दिया. अपनी इस पारी के साथ साहा ईरानी ट्रॉफी के किसी मैच की चौथी पारी में दोहरा शतक लगाने वाले पहले विकेटकीपर बल्लेबाज बन गए हैं.  ईरानी ट्रॉफी में इससे पहले विकेटकीपर बल्लेबाज के तौर पर सर्वाधिक 179 रनों का रिकॉर्ड पार्थिव पटेल के नाम पर था.
    
मैच के बाद ख़ास बातचीत में साहा ने अपनी पारी पर ख़ुशी जताते हुए कहा "ऐसे हालात मैं बैटिंग करते हुए टीम को जीत दिलाना बेहद ख़ास होता है. उन्‍होंने कहा कि पहली पारी में जिस तरह से आउट हुआ था, उससे निराश था. उन्‍होंने कहा कि दूसरी पारी में दौरान मैंने अटैक करने की रणनीति अपनाई. मैंने सोचा कि अटैक करने से गेंदबाजों की लाइन-लेंथ खराब होगी और इसके बाद मैं खुलकर स्‍ट्रोक्‍स खेल सकता हूं. टीम इंडिया के एक अन्‍य विकेटकीपर बल्‍लेबाज पार्थिव पटेल के साथ अपनी तुलना पर ऋद्धिमान साहा ने कहा, 'मैं इस बारे में नहीं  सोचता.  मुझे चोट लगी तो मेरी जगह पर टेस्‍ट टीम में पार्थिव पटेल को मौका मिला. पार्थिव ने इस दौरान अच्‍छा प्रदर्शन भी किया. साहा ने कहा कि 'मैंने कभी ऐसा सोचा नहीं कि मैं उसकी जगह लूंगा. हमारे बीच में कोई मुकाबला नहीं है. चयनकर्ता देखेंगे जिसने अच्छा किया वही टीम में खेलेगा.'
विकेटकीपर के अच्‍छा बल्‍लेबाज भी होने संबंधी प्रश्‍न पर साहा ने कहा, 'ज़रूरी है कि जो भी बल्‍लेबाज छठे क्रम पर आए, बल्‍लेबाजी में भी योगदान दे और जरूरत पड़ने पर निचले क्रम के साथ 100 या इससे अधिक रन की साझेदारी करे. बतौर कप्तान विराट कोहली की तीनों फॉर्मेट में ताजपोशी और चोट से उबरने के दौरान मिलने वाली टिप्स पर ऋद्धिमान ने कहा विराट जब अच्छी पारियां खेल रहे थे तो whatsapp पर भी बातें होती रहती थीं. साहा चोट की वजह से लगभग सवा महीने टीम से दूर रहे. उन्होंने बताया कि एनसीए में स्‍ट्रैंथ ट्रेनिंग, रनिंग, और मांसपेशियां मज़बूत करने के लिये भी उन्होंने काम किया. स्‍टीव स्मिथ की कप्‍तानी वाली ऑस्‍ट्रेलियाई टीम के भारत दौरे के पहले ऋद्धिमान साहा ने दोहरा शतक बनाकर दिखा दिया है कि वह अब पूरी तरह से फिट और शानदार फॉर्म में हैं. साहा चोटिल होने के कारण टीम से बाहर हो गए थे और उनकी गैरमौजूदगी में इंग्‍लैंड के खिलाफ टेस्‍ट मैचों में पार्थिव पटेल को खेलने का मौका मिला.    

विकेटकीपर के अच्‍छा बल्‍लेबाज भी होने संबंधी प्रश्‍न पर साहा ने कहा, 'ज़रूरी है कि जो भी बल्‍लेबाज छठे क्रम पर आए, बल्‍लेबाजी में भी योगदान दे और जरूरत पड़ने पर निचले क्रम के साथ 100 या इससे अधिक रन की साझेदारी करे. बतौर कप्तान विराट कोहली की तीनों फॉर्मेट में ताजपोशी और चोट से उबरने के दौरान मिलने वाली टिप्स पर ऋद्धिमान ने कहा विराट जब अच्छी पारियां खेल रहे थे तो whatsapp पर भी बातें होती रहती थीं. साहा चोट की वजह से लगभग सवा महीने टीम से दूर रहे. उन्होंने बताया कि एनसीए में स्‍ट्रैंथ ट्रेनिंग, रनिंग, और मांसपेशियां मज़बूत करने के लिये भी उन्होंने काम किया. स्‍टीव स्मिथ की कप्‍तानी वाली ऑस्‍ट्रेलियाई टीम के भारत दौरे के पहले ऋद्धिमान साहा ने दोहरा शतक बनाकर दिखा दिया है कि वह अब पूरी तरह से फिट और शानदार फॉर्म में हैं. साहा चोटिल होने के कारण टीम से बाहर हो गए थे और उनकी गैरमौजूदगी में इंग्‍लैंड के खिलाफ टेस्‍ट मैचों में पार्थिव पटेल को खेलने का मौका मिला.